Renē Ruso

Renē Marija Ruso (; dzimusi ) ir amerikāņu aktrise un modele.

Savu karjeru 1970. gados sākusi kā modes modele, parādoties tādos žurnālos kā Vogue un Cosmopolitan. Savu kino debiju piedzīvojusi 1989. gada komēdijā Major League. Galvenokārt atpazīstama ar lomām 1990. gadu trilleros un asa sižeta filmās: "Nāvējošais ierocis 3" (Lethal Weapon 3, 1992), "Uguns līnijā" (1993), "Epidēmija" (1995), "Ķeriet īso" (1995), "Izpirkums" (1996), "Nāvējošais ierocis 4" (Lethal Weapon 4, 1998) un "Tomasa Krauna afēra" (1999).

Pēc lomas 2005. gada filmā Yours, Mine & Ours Ruso paņēma piecus gadus ilgu pauzi no filmēšanās. Atgriezusies ar lomu supervaroņu filmā "Tors" (2011). To pašu lomu atveidojusi filmās "Tors: Tumsas karaļvalsts" (2013) un "Atriebēji: Noslēgums" (2019). Augstu kritiķu novērtējumu Ruso saņēma par lomu krimināltrillerī "Nakts reportieris" (2014), par ko viņa saņēma Saturna balvu, kā arī nomināciju BAFTA kino balvai. Piedalījusies arī filmās "Praktikants" (2015), "Viss tikai sākas" (Just Getting Started, 2017) un Velvet Buzzsaw (2019).

 Ārējās saites 

Kategorija:1954. gadā dzimušie
Kategorija:Kalifornijā dzimušie
Kategorija:Amerikāņu kinoaktrises
Kategorija:ASV televīzijas aktrises